Eesti meeste jalgpallikoondis võõrustab märtsis Leedut | Õhtuleht
Eesti meeste jalgpallikoondis võõrustab märtsis Leedut (1)
Toimetas Deivil Tserp, 11. veebruar 2020, 14:29
Eesti jalgpallikoondise treening.Foto: Teet Malsroos
Eesti meeste jalgpallikoondis mängib märtsikuus kaks maavõistlust A. Le Coq Arenal. Kui varem oli selgunud, et 26. märtsil võõrustame Aleksandr Dmitrijevi lahkumismängus Uus-Kaledooniat, siis nüüd lisandus kalendrisse 31. märtsil peetav maavõistlus Leeduga.
Eesti ja Leedu on kohtunud 48 korda ning mõlemal koondisel on ette näidata 20 võitu, kaheksa kohtumist on lõppenud viigiga. Viimati mängisime Leeduga 2018. aastal Balti turniiril Rakveres, kus suutsime kohtumise enda kasuks kallutada 2 : 0, väravad said kirja Henrik Ojamaa ja Mattias Käit.
Eesti kohtub Leeduga ka 3. juunil võõrsil Balti turniiril, 7. juunil mängib koondis maavõistluse Tamperes Soomega ning 11. juunil kulmineerub Balti turniir Kuressaares Eesti – Läti kohtumisega. Sügisel algab taas UEFA Rahvuste liiga, mille alagrupid loositakse 3. märtsil Amsterdamis.
9. veebruar 2020, 22:13
Oliver Lomp | Eesti koondise peatreener, palun ära torpedeeri Eesti jalgpalli tulevikku!
5. veebruar 2020, 10:20
ŠOKK: 24aastane Eesti jalgpallikoondislane lõpetas karjääri